Յաննիս Ադետոկունբո

Յաննիս Սինա Ուգո Ադետոկունբո (հուն․՝ Γιάννης Σίνα-Ούγκο Αντετοκούνμπο, դեկտեմբերի 6, 1994(1994-12-06), Աթենք, Հունաստան), հույն պրոֆեսիոնալ բասկետբոլիստ, թեթև հարձակվող։ Հանդես է գալիս Բասկետբոլի ազգային ասոցիացիայի (NBA) «Միլուոքի Բաքս» ակումբում։ Հասակը կազմում է 2.11 մ, բայց հիմնականում խաղում է, որպես թեթև հարձակվող (այդ հասակի խաղացողների արդյունավետությունն ավելի մեծ է կենտրոնական, ծանր հարձակվող դիրքերում, բայց լինում են նաև բացառություններ), Յաննիսը նույքան արդյունավետ է պաշտպանի դիրքում, գնդակը լավ կառավարելու շնորհիվ։ 2015-16 NBA մրցաշրջանի ժամանակ նա շողում էր, որպես Բաքսի փլեյմեյքեր։ Յաննիսը 2016-17 NBA մրցաշրջանում փայլել է և դարձել NBA-ի պատմության մեջ առաջին խաղացողը, ով ավարտել է մրցաշրջանը լավագույն քսանյակում՝ բոլոր ցուցանիշներով (միավոր, անդրադարձ, փոխանցում, սթիլ և բլոք)։ Ունի Նիգերիական արմատներ։


== Վաղ կյանքը և պատանեկությունը ==
Ադետոկունբոն ծնվել է 1994 թվականի դեկտեմբերի 6-ին Աթենքում։ Երեք տարի առաջ մինչ Յաննիսի ծնունդը իր ծնողները գաղթել են Լագոսից (Նիգերիա) Աթենք (Հունաստան)՝ մենակ թողնելով ավագ որդուն իրենց ծնողների հետ։ Ադետոկունբոն և իր չորս եղբայրներից երեքը ծնվել են Հունաստանում, բայց ավտոմատ կերպով չեն ստացել քաղաքացիություն։ 18 տարի Ադետոկունբոն չի ունեցել քաղաքացիություն։
Ադետոկունբոն մեծացել է Աթենքի «Սեպոլիա» թաղամասում։ Ինչպես Հունաստանի բոլոր ներգաղթյալները, այնպես նրա ծնողները դժվարությամբ են աշխատանք գտնում։ Ադետոկունբոն և իր ավագ եղաբայրը օգնում էին ծնողներին՝ վաճառելով պայուսակներ, ժամացույցներ, ակնոցներ։ 2007 թվականին Յաննիսը սկսեց խաղալ բասկետբոլ, 2009 թվականին Ֆիլաթլիտիկոս ակումբը տեղափոխեց իրեն իրենց երիտասարդական թիմ։


== Պրոֆեսիոնալ կարիերան ==


=== Ֆիլաթլիտիկոս (2012–2013) ===
2012 թվականին Ադետոկունբոն միացավ Ֆիլաթլիտիկոս պատանիների հավաքանին և խաղում էր հունական երկրորդ բասկետբոլային լիգայում՝ հունական A2 բասկետբոլային լիգա։
2012 թվականի դեկտեմբերին՝ 18-ը լրանալուց հետո նա պայմանագիր է կնքում իսպանական բասկետբոլային ակումբի հետ , որը ամեն մրցաշրջանից հետո ներառում է NBA տեղափոխվելու ցանկում։ Եվրոպայի գլխավոր ակումբները՝ Բարսելոնան, Էֆեսը հետաքրքրված էին իրենով։ Ունենալով 2013–14 մրցաշրջանի պայմանագիր՝ որոշեց մնալ Ֆիլաթլիտիկոսում և ավարտել 2012–2013 մրցաշրջանը։
2012–2013 մրցաշրջանի ընթացքում Ադետոկունբոի նետման արդյունավետությունը կազմել է 46.4% (երկու-միավորների արդյունավետությունը՝ 62.1%), երեք-միավորների արդյունավետությունը՝ 31.3%, և տուգանային նետման արդյունավետություն՝ 72.0%, երբ միջինում քաղացել է 22.5 րոպե մեկ խաղի ընթացքում։ 26 խաղերի ընթացքում նա միջինում՝ մեկ խաղի ընթացքում վաստակել է 9.5 միավոր, միջինում կատարել է 5.0 անդրադարձ, 1.4 թոխանցում և 1.0 բլոք։ Յաննիսը նաև մարզիչների կողմից ընտրված լավագույն խաղացոն է։ Չնայած նրան, որ ինքը չէր ընտրվել հունական լիգայի բոլոր-աստղերի խաղի մասնակից, մարզիչները իրեն մտցրեցին բոլոր-աստղերի խաղին։


=== Միլուոքի Բաքս (2013–այժմ) ===


==== 2013–14 մրցաշրջան ====
2013 թվականի ապրիլի 28-ին Յաննիսը մասնակցել է NBA դրաֆթին։ Նա դրաֆթում մեծ ջանք դնելով՝ առաջին ռաունդում տասնհինգերորդ ընտրությամբ ընտրվել է Միլուոքի Բաքսի կողմից։ 2013 թվականի հուլիսի 30-ին նա ստորագրեց իր պայմանագիրը։
Ադետոկունբոն իր առաջին NBA մրցաշրջանում 77 խաղալուց հետո միջինում վաստակել է 6.8 միավոր, կատարել է 4.4 անդրադարձ, 1.9 փոխանցում, 0.8 բլոք։ Երկու խաղի ընթացքում նա վաստակել է 20-ից ավելի միավոր և 10-ից ավելի անդրադարձ։ Նա մրցաշրջանը ավարտել է ընդհանուր կատարելով՝ 61 բլոք և գրավել է NBA-ի նորեկների մեջ յոթերորդ տեղը այդ ցուցանիշով։ Յաննիսը մասնակցել NBA ծագող աստղերի մարտահրավերում, որտեղ նա 17 րոպեում վաստակել է 9 միավոր, կատարել է 2 անդրադարձ և 2 փոխանցում։ Մրցաշրջանի վերջում նա ներառվել է NBA 2013–2014 All-Rookie երկրորդ թիմում։


== NBA-ի վիճակագրություն ==


=== Կանոնավոր մրցաշրջան ===


=== Փլեյ-օֆֆ ===


=== Հունական A2 բասկետբոլային լիգա ===


== Ծանոթագրություններ ==